b'\n_START_ARTICLE_\nKalvarijos dvaras\n_START_PARAGRAPH_\nKalvarijos dvaras buvo Kalvarijoje. I\xc5\xa1lik\xc4\x99 daugiaauk\xc5\xa1tis vandens mal\xc5\xabnas, kumetynas, gyvenamasis namas, tvenkinys ir senovinio grindinio atkarpa.\n_START_SECTION_\nIstorija\n_START_PARAGRAPH_\nNeabejojama, kad XVII a. 2-ojoje pus\xc4\x97je prie nedidelio \xc5\xa0e\xc5\xa1up\xc4\x97s vingio, up\xc4\x97s de\xc5\xa1iniajame krante, jau egzistavo dvaras.  Besikuriantiems kaimams valdyti prie \xc5\xa0e\xc5\xa1up\xc4\x97s buvo \xc4\xafkurtas dvaras, pavadintas Kalvarija. \xc5\xa0is dvaras pirm\xc4\x85 kart\xc4\x85 pamin\xc4\x97tas 1690 m. Trak\xc5\xb3 pavieto pad\xc5\xabm\xc4\x97s rejestre. Tada Kalvarijos dvarui priklaus\xc4\x97 65 d\xc5\xabmai. Dvar\xc4\x85 vald\xc4\x97 Re\xc4\x8dycos vaiskis ir Bresto teis\xc4\x97jas Kristupas Aleksandras Gordzijevskis. Iki \xc5\xa1iol n\xc4\x97ra ai\xc5\xa1ku, kod\xc4\x97l netoli Triobi\xc5\xb3 \xc4\xafsik\xc5\xabr\xc4\x99s dvaras buvo pavadintas Kalvarija. Nuo 1700 m. jau vartojamas dvigubas pavadinimas Triobiai-Kalvarija, kas rodo, jog kaimas su dvaru jau sudar\xc4\x97 vien\xc4\x85 vienet\xc4\x85. _NEWLINE_Skirtinguose \xc5\xa1altiniuose minimi skirtingi galimi dvaro \xc4\xafk\xc5\xabr\xc4\x97jai: galb\xc5\xabt tai Sapiegos, galb\xc5\xabt - Pacai, nes visi jie yra vald\xc4\x99 U\xc5\xbenemun\xc4\x97s girias. V\xc4\x97liau dvaras \xc4\x97jo i\xc5\xa1 rank\xc5\xb3 \xc4\xaf rankas, 1836 m. Ru\xc2\xadsijos caras j\xc4\xaf padovanojo generolui Stegmanui. 1918 m. dvaras i\xc5\xa1parceliuotas. _NEWLINE_1923 m. gyventoj\xc5\xb3 sura\xc5\xa1ymo duomenimis dvaro pastatuose gyveno 246 \xc5\xbemon\xc4\x97s. Mal\xc5\xabn\xc4\x85 ir kai kuriuos statinius vald\xc4\x97 stambus miestelio verslininkas, milijonierius I. Romanovas, bet nuolat u\xc5\xbesienyje ie\xc5\xa1kojo \xc5\xa1i\xc5\xb3 statini\xc5\xb3 pirk\xc4\x97j\xc5\xb3.'